# Конфуци

| Конфуци |
| --- |
|
акит. 孔(夫)子 |
|  |
| Аира ахьӡ |
Кун Циу (акит. 孔丘) \*kʰloːŋʔ kʰʷɯ |
| Аира |
ҳ. ҟ. 551 шықәсазшәа Циуифу |
| Аԥсра |
ҳ. ҟ. 479 шықәса (71—72 шықәса) Циуифу |
| Атәыла |
Китаи |
| Ашкол/аҵас |
аконфуцианра ашьаҭаркҩы |
| Аинтерес хадақәа |
асоциалтә философиа, аетика |
| Акыр зҵазкуа ахшыҩҵакқәа |
Аконфуцианра |
| Анырра зхызгаз |
мрагыларатәи афилософцәа аӡәырҩы, Христиан фон Вольф, Роберт Каммингс Невил |
| **CommonsКонфуци** |

Конфуци (ашәҟәы "Китаи амифқәеи алегендақәеи" аҟынтәи асахьа - *Е.Т.С. Вернер, 1922*)
**Конфуци** (孔子, *Kǒngzǐ*, Кун-цзы; алаҭ. *Confucius*; ахатәы хьӡқәа 孔丘 *Кун Циу*, насгьы 孔仲尼 *Кун Чжунни*, ҳ. ҟ. 551 шықәсазшәа, Циуифу азааигәара — ҳ. ҟ. 479 шықәса, Циуифу) — Китаитәи ажәытә хәыцҩы, афилософ. Иара ирҵарақәа Китаии Мрагыларатәи Азиеи рыԥсҭазаара анырра ду анаҭеит, аконфуцианра ҳәа изышьҭоу афилософиатә система шьаҭас иазыҟаланы.

Конфуци раԥхьатәи ауниверситет ашьаҭа икит, еиуеиԥшым аҭауадрақәа рҿы еизгаз ашықәсынҵақәа системала еиҿикааит. Конфуци аҭауадцәа, ачынуаа, аибашьцәа, анхацәа рхымҩаԥгашьа аԥҟарақәа ирызку ирҵарақәа, Индиа иҟоу Будда ирҵарақәа реиԥш, Китаигьы ирылаҵәеит. Ихьӡҵәҟьа Кун Циу (孔丘, *Kǒng Qiū*) ауп, аха алитератураҿы лассы-лассы Кун-цзы, Кун Фу-цзы («арҵаҩы Кун»), мамзаргьы Зи —«Арҵаҩы» ҳәа иаҳԥылоит. 20 шықәса маҷк данырҭыс иара деицырдыруа дҟалеит раԥхьаӡатәи азанааҭтә рҵаҩы иаҳасабала Ажҩанҵаҟа.

Алегизм аиааира агаанӡа Конфуци ишкол Шәы-школк ҳәа изышьҭаз аамҭазы, Еибашьуаз аҳрақәа ринтеллектуалтә ԥсҭазаараҿы еиуеиԥшым ахырхарҭақәа иреиуан. Цин аилабгара ашьҭахь ауп еиҭашьақәдыргылаз аконфуцианра аҳәынҭқарратә идеологиа астатус анаиуз, уи XX-тәи ашәышықәса алагамҭанӡа иаанхеит, аамҭала мацара абуддизми атаоизми аԥысуа. Уи иахҟьаны Конфуци ихаҿсахьа ҳаракхеит, насгьы адинтә пантеон даладырхәит.

## Анысымҩа

Конфуци аамсҭацәа рышьҭра Кун дырхылҵшьҭран. Иара ишьҭра, Китаитәи абжьарашәышықәсатәи авторцәа рыла ибзианы иҭҵааз, Веи-цзы захьӡыз Чжоу Чен-ван ахылҵшьҭра иатәыз аҳ ишьҭанеиҩы иахь ихоуп, аиашареи агәымшәареи рзы аҳра Суни, ари ахҭыс аан иқәнагаз атитул чжу хоуи зҭаз. Аха абиԥарақәа рышьҭахь, Конфуци ишьҭра уаанӡа ирымаз анырра рцәыӡын, иӷархеит; иабдуцәа руаӡәк Му Цзинфу ииҭауадра гәакьа далҵны атәым дгьыл аҿы, Лу аҳраҿы нхара далагар акәхеит.

Конфуци 63 шықәса зхыҵуаз аруаҩ Шулиан Хеи (叔梁紇, *Shūliáng Hé*) 17 шықәса зхыҵуаз икәаиаҩ Иан Чженцзаии (顏徵在, *Yán Zhēngzài*) дырԥан. Шулиан Хе иҭаацәараҿы жәҩык аԥҳацәа иит, 10-тәи дыҷкәынхеит, Конфуци иашьеиҳаб, аха иара «дцыркьын» (уи аамҭазы иҟаз аҵас инақәыршәаны, ахымхәацәа аԥсцәа рхәы изаҵагылаӡомызт). Заԥхьаҟа ифилософхараны иҟаз арԥыс иаб иԥсҭазаара далҵит иԥа шықәсыки бжаки анихыҵуаз. Конфуци иан Иан Чжензаии егьырҭ аҳәса еиҳабацәа ҩыџьеи реизыҟазаашьақәа уадаҩхеит аԥҳәыс еиҳабы лгәыԥжәара иахҟьаны, лара аԥа дахьылхылымҵыз лгәы ԥнажәон, уи аамҭазы китаиаа рзы ари даара акраҵанакуан. Шулиан Хе аҩбатәи иԥҳәысгьы, иԥсыҽыз, ичмазаҩыз аҷкәын дылхылҵит (Бо Ни зыхьӡырҵазз), ларгьы акәаиаҩ қәыԥш бзиа дылбомызт. Убри аҟнытә Конфуци иан лԥа длыманы иара дахьиз аҩны аанлыжьын лыԥсадгьылахь Циуифуҟа дхынҳәит, аха лҭаацәа рахь дыхнымҳәкәа лхала анхара иалагеит. Конфуци 17 шықәса данырҭыс иаалырҟьаны иан лыԥсҭазаара далҵит.

Конфуци данмаҷӡаз аахыс ирацәаны аус иуан, избанзар аҭаацәара хәыҷы иӷарны инхон. Аха иан Иан Чженцзаи, данныҳәа-ныԥхьоз (ари Китаи зегьы ирылаҵәаз ажәытәтәи абиԥаратә культ ихымԥадатәиу ахәҭа акәын), иаби иабдуцәеи рус дуқәа ртәы лԥа изеиҭалҳәон. Абасала, Конфуциу еиҳа-еиҳа ибзианы еиликаауан иабиԥара дшаԥсахаша, убри аҟнытә иара ихала аҵара аҵара далагеит, зегь раԥхьаӡа иргыланы, уи аамҭазы Китаи инхоз аристократцәа зегьы рзы ихымԥадатәыз аҟазара аҭҵаара. Аҽазыҟаҵара алҵшәа бзиақәа аанагеит, Конфуци раԥхьа Лу аҳра (Мрагылартәи Китаи, иахьатәи Шаньдунтәи апровинциа) Цзи рыжәлаҿы аҵәахырҭақәа рнапхгаҩыс (арыц адкылареи аҭыжьреи рзы аҭакԥхықәра зду чынуаҩыс) дҟаҵан, анаҩс арахә рхылаԥшра зду чынуаҩыс. Ԥхьаҟатәи афилософ усҟан ихыҵуан — еиуеиԥшым аҵарауаа рыхәшьарақәа рыла — 20-25 шықәса, аҭаацәара далалахьан (19 шықәса анихыҵуаз инаркны), ԥакгьы диман (ихьӡын Ли, Бо Иу ҳәа ахьыӡшьара змаз).

Ари Чжоу аҳра аҿыцәаара иаамҭан, ван амчра анхьысҳаха, апатриархалтә еилазаара еилаҳауан, абшьҭралатәи аиҳабыра аҭыԥан хазы игоу аҳрақәа раԥхьагылацәа анааз. Аҭаацәаратә, абшьҭратә ԥсҭазаашьа ажәытәӡатәи ашьаҭақәа реилабгара, аҭаацәарақәа рыбжьара аимак-аиҿакқәа, ачынуаа рымҵақьақьареи ркаҷбеиреи, ажәлар ргәаҟрақәеи ррыцҳарақәеи — абарҭ зегьы ажәытәра ада даҽакы зҭахымыз ауаа рҟынтәи ақәыӡбара ӷәӷәақәа дырҵысит.

Аҳәынҭқарратә политика анырра аҭара шилымшо анеиликаа, Конфуци имаҵура аанижьын, иҵаҩцәа иманы Китаи аныҟәарақәа рахь ддәықәлеит, ихшыҩзцарақәа еиуеиԥшым аҳаблақәа рнапхгаҩцәа рҟынӡа анагара иҽазышәо. 60 шықәса раҟара анихыҵуаз Конфуци иҩныҟа дхынҳәын, иԥсҭазаара аҵыхәтәантәи ашықәсқәа аҵаҩцәа ҿыцқәа аҵара дырҵарала ихигеит, иара убасгьы ииасыз аамҭа алитературатә ҭынха, «Ши-цзинг» (Ашәақәа рышәҟәы), «И Цзин» (Аиҭакрақәа рышәҟәы), уҳәа убас иҵегьы еизикуан.

Конфуци иҵаҩцәа, рырҵаҩы иҳәамҭақәеи ицәажәарақәеи рышьаҭала, ашәҟәы "Лун Иуи" ("Аицәажәарақәеи аӡбарақәеи") еиқәдыршәеит, уи аконфуцианраҿы ҷыдала ҳаҭыр зқәу шәҟәны иҟалеит(Конфуци иԥсҭазаара аҟынтәи аицәажәарақәа рҟны, Бо Иуи 伯魚, иара иԥа — Ли 鯉 ҳәагьы изышьҭоу дарбоуп; инысымҩа иаанхаз ажәабжь аиҳарак Сыма Циан “Иҭоурыхтә нҵамҭақәа” рҿы еизгоуп).

Аклассикатә шәҟәқәа рҟынтә, ҳәарада, Конфуци иусумҭаны иԥхьаӡатәу Чунциу (Ааԥыни Ҭагалани”, Лу иҭынха ашықәсҩыра, ҳ. ҟ. 722 шықәса инаркны 481 шықәсанӡа) заҵәык ауп; анаҩс, иҟалап, Ши-цзин («Ажәеинраалақәа рышәҟәы») аредакциа азиузаргьы. Конфуци иҵаҩцәа рхыԥхьаӡара 3000 рҟынӡа ҳәа китаитәи аҵарауаа ишышьақәдыргылогьы, урҭ рҟынтә 70-ҩык раҟара еиҳа изааигәаз ракәын, аха ишыҟаҵәҟьоу иаҳҳәозар, гәыҩбарада ҵаҩцәас имаз ҳәа хьыӡҳәала 26-ҩык роуп иаадыруа; урҭ рҟынтә зегьы дреиӷьишьон Иан Хуеи. Егьырҭ иҵаҩцәа гәакьақәа Цзен-цзыи Иу Жои ракәын.

## Конфуци иҭынха: арҵареи уи аҿиареи

Аконфуцианра лассы-лассы динуп ҳәа ишазырҳәогьы уи ауахәама аинститут амаӡам, насгьы атеологиатә зҵаарақәа уи азы ихадаӡам. Аконфуцианратә етика динтәӡам. Аконфуцианра идеалс иамоуп ажәытәтәи аҿырԥштәала еинаалоу аилазаара аԥҵара, уаҟа хаҭара цыԥхьаӡа ахатәы напынҵақәа амоуп. Агармониатә еилазаара ргылоуп азиашара аидеиа ала(*чжун*, 忠) - аиҳаби инапаҵаҟа иҟоуи реизыҟазаашьақәа рҿы аиашара, аинаалареи уи аилазаара ахаҭеи аиқәырхара иазырхоу. Конфуци аетика ахьтәы ԥҟара шьақәиргылеит: «Уара ухазы иуҭахым ауаҩы изыҟаумҵан».

### Ауаҩ иаша иеиҭамшәарақәа хәба

Конфуци“Жен” (仁) - “ауаҩытәыҩсатә лагамҭа”, “ауаа рахь абзиабара”, “ауаҩытәыҩсабзиабара”, “агәшаҭара”, “ауаҩра”. Ари «ауаҩы иҩнуҵҟа уаҩытәыҩсатә лагамҭоуп, уи аамҭазы уалсгьы иду». Ауаҩы дызусҭоу аҳәара залшом, иморалтә уалԥшьа закәу ҳәа иҟоу азҵаара аҭак ҟамҵаӡакәа. Даҽакала иуҳәозар, ауаҩы иара ихаҭа ихы иалихуа ауп дзакәу ҳәа иԥхьаӡатәугьы. *Ли* *И* ишахылҿиаауа еиԥш, *И* “Жен” иахылҿиаауеит. *Жен* ақәныҟәара иаанагоит ауаа гәыҳалалрала, бзиабарала рзыҟазаара. Абри ауп ауаҩы аԥстәы деиԥшымкәа дҟазҵо, даҽакала иуҳәозар, агыгшәыгреи, амшаҭареи, агәымбылџьбарареи реиԥш иҟоу аԥстәы аҟазшьақәа ирҿагылоу. Ашьҭахь, аиҭамшәара *Жен* адыргас *Аҵла* ҟалеит.

Конфуци иқалақь гәакьа Циуифу ихылҵшьҭрақәа рыҩнқәа.
* *И* (义 [義]) - “аҵабырг”, “аиашара”. Ахатә феида азы *И* ақәныҟәара гәнаҳараны иԥхьаӡамзаргьы, ииашоу ауаҩы *И* дақәныҟәоит, избанзар уи иашоуп. *И* шьаҭас иамоуп аҩганктәи аизыҟазаашьа: убас, ииашоуп аҭаацәа ҳаҭыр рықәҵара, уахьырааӡаз азы иҭабуп ҳәа раҳәо. *Жен* ахаҭабзиара еиҟаранатәуеит, насгьы згәы разу ауаҩы иахәҭоу аӷәӷәареи аџьбарареи инаҭоит. *И* ахы абзиабара иаҿагылоуп. «Ауаҩ гәыраз *И* дашьҭоуп, ауаҩы лаҟә — ахашәалахәы». *И* абзиарҿиара анаҩс *Аметалл* иадҳәалахеит.
* *Ли* (礼 [禮]) — ҵакыла "аҵас", "ақьабз", "аритуал" аанагоит. Аҵасқәа рызиашара, ақьабзқәа рықәныҟәара, иаҳҳәап, аҭаацәа пату рықәҵара. Еиҳа иааизакны иуҳәозар, Ли ҳәа изышьҭоу аилазаара ашьаҭақәа рыхьчара иазырхоу иарбанзаалак аус ауп. Асимвол — *Амца*. Ажәа "аритуал" аурыс бызшәала ​​китаитәи атермин "ли" иақәшәо ажәак мацара акәӡам, уи еиҭагазар ауеит "аԥҟарақәа", "ацеремониақәа", "аетикет", "аритуал", мамзаргьы, еиҳа ииашаны иуҳәозар, "аҵас" ҳәа. Иааизакны иуҳәозар, аритуал ҳәа изышьҭоу ииашоу аилазаара аҟазшьақәа рнормақәеи рҿырԥштәқәеи роуп. Уи асоциалтә механизм ахьшьы аҳасабала иахәаԥшызаргьы ҟалоит.
* *Чжи* (智) — ахшыҩ бзиа, ахдырра бзиа, «аҟәыӷара», ахшыҩеилыххара — ухатә усқәа ирхылҿиаарц иалшо заа аилкаашьа адырра, урҭ анҭыҵнтәи, перспективала рыхәаԥшра. *И* ахаҭабзиара еиҟаранатәуеит, ақәымчра агәҽанҵо. *Чжи* агаӡара иаҿагылоуп. Аконфуцианраҿы *Чжи* *Аӡы* аелемент иадҳәалан.
* *Син* (信) - агәыцқьара, "агәҭакы бзиа", ахатәгәаԥхареи аламысцқьареи. *Ли* еиҟаранатәуеит, ахаҿыҩбара аԥхьырҟәҟәаауа. Син *Адгьыл* аелемент иашьашәалоит.

Аморалтә уалԥшьақәа аритуалқәа рҿы иахьыҟало азы, ааӡареи, аҵареи, акультуреи ирусны иҟалоит. Абарҭ ахшыҩҵакқәа Конфуци еиҟәимыҭхеит. Урҭ зегьы *вен* ҳәа изышьҭоу акатегориа аҵакы иаҵанакуеит (аханатә ари ажәа зцәа асахьақәа ану ауаҩы акәын иаанагоз). **«Вен»** ҳәа аилкаара ҟалоит ауаҩы иҟазаара акультуратә ҵакы, ааӡара ҳәа. Ари ауаҩы ихадаратәым аҩбатәи иааӡара акәӡам, иара убасгьы иара аханатәтәи иԥсабаратә хҟьагьы акәым, ашәҟәытәра акәӡам, аԥсабаратәра акәӡам, аха урҭ рорганикатә еилаҵа ауп.

### Китаитәи ацивилизациа анырра

### Аконфуцианра Мраҭашәаратәи Европа аларҵәара

Конфуци ибаҟа Уханьтәи 6-тәи абжьаратә школ азааигәара
XVII-тәи ашәышықәса азбжазы Мраҭашәаратәи Европа, Китаитәи, иара убас иааизакны Мрагыларатәи аекзотика азы амода цәырҵит. Уи амода иацын китаитәи афилософиа аҵара аҽазышәарақәагьы, урҭ лассы-лассы ирылацәажәо иалагеит, зны-зынлагьы иҳараку џьшьарала. Убас, иаҳҳәап, англыз уаҩ Роберт Боил китаиааи индиааи абырзенцәеи римааи ирҿирԥшуан.

1687 шықәсазы иҭыҵит Конфуци иҩымҭа “Лун Иу” лаҭын бызшәала аиҭага. Аиҭага еиқәнаршәеит асинологцәа-аиезуитцәа ргәыԥ. Уи аамҭазы аиезуиттә орден Китаи ирацәаны амиссиақәа аман. Ажәабжьанҵаҩцәа руаӡәк Филипп Купле, Мишель ҳәа зыхьӡ арбаз китаитәи арԥыск дицны Европаҟа дхынҳәит. 1684 шықәсазы ари китаитәи асас Версаль иаҭаара Европа Китаитәи акультурахь ирымаз азҿлымҳара еиҳагьы иацнаҵеит.

Афранцыз философ Николас Мальбранш 1706 шықәсазы иҭижьыз ишәҟәы “Ақьырсиан хәыцҩи китаитәии реицәажәара” аҿы аконфуцианра даҿацәажәон. Мальбранш ишәҟәаҿы иазгәеиҭоит, ақьырсиантә философиа ахә замоу ҳәа ишииԥхьаӡоу, уи аинтеллектуалтә культуреи адинтә мазареи аамҭаказы шьаҭас иахьыҟанаҵоу азы шакәу. Китаитәи амандарин, ашәҟәаҿы аинтеллектуализм ҟьантаз аҿырԥштәы аанарԥшуеит, уаҟа Мальбранш ибоит иҵаулоу, аха ихәҭактәиу аҟәыӷара аҿырԥштәы, адырра мацара ацхыраарала иузырҳауа. Абасала, Мальбранш ииҳәаз ала, Конфуци адин дашьаҭаркҩым, аха ицқьоу арационализм ахаҭарнак иоуп.

Готфрид Вильгельм Леибницгьы Конфуци ирҵарақәа иаамҭа рацәаны ирзикит. Иҷыданы, иара Конфуции, Платони, ақьырсиантә философиеи рфилософиатә позициақәа еиҿырԥшны, аконфуцианра актәи апринцип, *Ли* — “Ахдырра” шакәу дазнеиуеит, *Аԥсабара* ашьаҭа аҳасабала. Леибниц апаралель ааигоит ақьырсиантә дунеихәаԥшышьаҿы ирыдыркылаз иаԥҵоу адунеи арационализм апринцип, европатәи аконцепциа ҿыц, еилкаау, аԥсабара ашьаҭа ҳәа, Платон иконцепциа “иреиҳау абзиара” рыбжьара, уи ала иара еиликаауеит наӡаӡатәи, иаԥҵам адунеи ашьаҭа. Убри аҟнытә, аконфуцианра апринцип *Ли* Платон "иреиҳау ибзиара", мамзаргьы ақьырсиантә Нцәа иреиԥшуп.

Леибниц иметафизика ацныҟәаҩ, аларҵәаҩ, зегь раасҭа пату зқәыз Ааӡара афилософцәа иреиуаз Христиан фон Вольф ирҵаҩы иҟынтәи китаитәи акультура ҳаҭырла азыҟазаара иоуит, аконфуцианрагьы уахь иалаҵаны. “Китаиаа рморалтә рҵара иазкны ажәахә” захьӡыз иҩымҭаҿы, иара убас егьырҭ иусумҭаақәа рҟны, иара изныкымкәа иаҵшьны иазгәеиҭон Конфуци иҵара ауаатәыҩса зегьы рзы аҵакы шамоу, иара убас Мраҭашәаратәи Европа уи хшыҩзышьҭрала ишдырҵалатәу.

Еицырдыруа анемец ҭоурыхҭҵааҩ Иоганн Готфрид Гердер, китаитәи акультура егьырҭ ажәларқәа ирҟәыҭхоу, ажәытәра иагаз, ирҿиам ҳәа критикала ахәшьара ҟазҵаз, иара убас Конфуци изкнгьы ирацәаны иҽеим ажәақәа иҳәеит. Иара игәаанагарала, Конфуци иетика адунеи зегьы аҟынтәи, аморалтәи акультуратәи аҿиарақәа рҟынтәи зҽызҵәахыз атәцәа мацара роуп зырҿиара алшо.

Афилософиа аҭоурых иазку илекциақәа рҿы, Гегель XVII-тәии XVIII-тәии ашәышықәсақәа рзы Мраҭашәаратәи Европа аконфуцианрахь иҟаз азҿлымҳара гәрамгарала ахәшьара азыҟеиҵоит. Иара игәаанагарала, “Лун иу” иҟны џьашьахәыс акгьы ыҟам, ари баша «иныҟәо амораль» иҟац аиҭаҟалара аизга ауп. Гегель излаиҳәо ала, Конфуци апрактикатә ҟәыӷара цқьа даҿырԥштәуп, Мраҭашәаратәи Европа аметафизика аҟазшьа бзиақәа змам, Гегель ихаҭа кырӡа зыхә ҳаракны ишьо. Гегель ишазгәеиҭо ала, «Конфуци ихьӡ-иԥша азы еиҳа еиӷьхон иусумҭақәа еиҭагамкәа иаанхазҭгьы».

Вебер иусумҭа «Китаи адин: аконфуцианреи адаосизми» аҿы иазгәеиҭеит аконфуцианра аҵара змоу ауаа рзы аполитикатә ҵакқәеи аилазаара аҟазшьа бзиақәа рыԥҟарақәеи рыла ишьақәгылоу акодекс ду мацара шакәу. Китаитәи адинқәа рыҭҵаараан, Вебер акапитализм китаитәи акультураҿы адәныҟатәи анырра ада изымиз аилкаара иҽазишәон.

### Аҩыратә баҟақәа

Конфуци аклассикатә усумҭақәа жәпакы аредакциа рзиуит ҳәа иԥхьаӡоуп, аха аҵарауаа реиҳараҩык уажәы еицҿакны уи ихәыцрақәа ииашаҵәҟьаны иаазырԥшуа атекст “Лун Иу” (Аицәажәарақәеи аӡбарақәеи) заҵәык ауп ҳәа рыӡбеит, Конфуци ишколтә нҵамҭақәа рыла ишьақәыргылоу, ахәыцҩы иҵаҩцәа иара иԥсра ашьҭахь еидыркылаз.

Конфуци иҳәамҭақәа рацәаны егьырҭ зааӡатәи атекстқәа рҿгьы иҟоуп, иаҳҳәап, "Кун-цзы цзиа иуи." (孔子家語, *Kǒngzǐ jiā yǔ*) Даостәи алитератураҿы зны-зынла иара дызлоу апародиатә ҟазшьа змоу анекдотқәа ааԥшуеит.

### Аҳаҭырқәҵара

"Конфуции ахәыҷқәеи" — ахәыҷтәы ԥхьара ашәҟәы аҟынтәи асахьа (1680 ш)
Конфуци Китаитәи аклассикатә ҵарааӡараҿы ихадоу хаҿсахьак иаҳасабала ицәырҵра хәыҷы-хәыҷла иҟалеит. Раԥхьаӡа, ихьӡ Мо-цзы (墨子, *Mòzǐ*; ихьӡҵәҟьа *Мо-ди* (墨翟, *Mò dí*)) — Кун-мо (孔墨, *Kǒng mò*) иацҵаны ирҳәозҭгьы ҟалоит, мамзаргьы егьырҭ аимпериаԥхьатәи аамҭазы иҟаз аинтеллектуалцәа рсиаҿы иҳәазар ҟалоит. Зны-зынла уи атермин *жу* 儒 иадҳәалан — аха еилкаам уи аконфуцианра ада даҽа интеллектуалтә ҵасқәак аанарԥшуазу, иаанамырԥшуазу (абри аилкаара аконфуцианра аҟаратәра азышәахә).

Конфуци деицырдыруа дҟалеит Хан адинастиа аан: ари аамҭатәи алитератураҿы иара уажәшьҭа арҵаҩы, аполитик иаҳасабала мацара акәымкәа, азакәанԥҵаҩы, иҟалаша збо, анцәабжа иаҳасабалагьы дцәырҵуеит. “Чункциу” ахцәажәарақәа рыхҳәааҟаҵаҩцәа ргәы иаанагоит Конфуци «ажәҩантә амандат» аиура даԥсахеит ҳәа, убри аҟынтә иара «гәыргьын зхаҵам аван» ҳәа изырҳәоит. Ҳара ҳера 1-тәи ашықәсазы иара ҳәынҭқарратә гәадураны дҟалоит (титул 褒成宣尼公, *Bāo chéng xuān ní gōng*); 59 шықәса инаркны иара изкны еиԥырҟьо аҳамҭақәа аҭыԥантәи аҩаӡараҿы ирыдыркылоит; 241 шықәсазы (Х-аҳрак) аристократиатә пантеон аҿы дшьақәырӷәӷәоуп, 739 шықәсазы, Тан абиԥара анапхгараан, аван ититулгьы иҭоуп. 1530 шықәсазы Мин аимпериа аан Конфуци «ажәытәтәи арҵаҩцәа рыбжьара иреиҳаӡоу аҟәыӷа» (至聖先師, *Zhì shèng xiān shī*) ҳәа ахьӡ иоуит.

Ари еизҳауа аицазхаҵара иаҿурԥшыр ахәҭоуп Конфуци изку адыррақәеи иара иахь ирымоу азнеишьеи ирылацәажәо атекстқәа рыкәша-мыкәша имҩаԥысуа аҭоурыхтә процессқәа. Убас, «агәыргьын зхаҵам аҳ» Ван Ман аҳра имхра иадҳәалаз ақәыӷәӷәара ашьҭахь еиҭашьақәыргылаз Хан адинастиа азакәантәра ацхраара илшон (уи аамҭазы аҳҭнықалақь ҿыц аҿы раԥхьатәи абуддистә ныҳәарҭа ашьаҭа ркит).

Аԥышәаратә система аҿиара иацны Конфуци изку аныҳәарҭақәа (en:Temple of Confucius) Китаи ахи-аҵыхәеи иалаҵәеит. Урҭ рҟынтә еиҳа еицырдыруа иреиуоуп иара иԥсадгьыл аҿы иҟоу Конфуци иныҳәарҭа, иара убас Циуифу, Шанхай, Пекин, Таичун.

Китаи аҭоурых аҿы Конфуци ихаҿсахьа еиуеиԥшым аҭоурыхтә ҟазшьақәа ахьаанахәоз Гу Цзеган исамарҟәыл ажәа ахылҿиааит, «зныкҟьара Конфуциик ыжәлатәуп» ҳәа зҳәаз.

### Аамҭа ҿыцазтәи агәалашәара

Иара ихьӡ ахҵоуп Конфуци иинститут, Китаитәи Жәлар Рреспублика Аҵарадырра министрра еиуеиԥшым атәылақәа рҿы еиҿнакааз жәларбжьаратәи акультура-ҵаарадырратә центрқәа, иахьаарту атәылақәа рҵаратә усбарҭақәа рыцырхырааны.

Жьҭаарамза 5, 1998 шықәсазы, Конфуци ихьӡ ахҵоуп, цәыббрамза 29, 1973 шықәсазы К. И. ван Хаутени И. ван Хаутен-Груневелди Т. Герельс иҭихыз Паломартәи афотоҭыхратә пластинкақәа рҿы иаартыз астероид *7853 Confucius*.

Еиду Аштатқәа рҟны, 1867 шықәсазы Калифорниа иҟоу Атрансконтиненталтәи адәыӷбамҩаҿы китаитәи аусзуҩцәа аконфуцианра аметодқәа рхы иадырхәеит.

## Акино аҿы ахаҿсахьа

* 2010 - Конфуци / Confucius / Kong Zi (ареж. Ху Меи / Hu Mei) - асахьаркыратә, Конфуци ироль наигӡоит - Чоу Иун-Фат / Yun-Fat Chow
* 2015 - Конфуци / Confucius (ареж. Хиуго Макгрегор / Hugo Macgregor) - адокументал-хәмарратә, Конфуци ироль аҿы - Минлин Циао / Minglin Qiao

## Шәахә. иара уб.

* Циуифу иҟоу аконфуцианратә ԥшьаҭыԥқәа
* Конфуци ихыолҵшьҭратә ҵла (Н.Б. Кун Чуичан 孔垂長, иб. 1975, Таиван ахада иабжьгаҩ)

## Азгәаҭақәа

## Алитература

* *Буранок С. О.* Проблема интерпретации и перевода первого суждения в «Лунь юй» // Научная конференция «Интеллектуальная культура исторической эпохи» УрО РОИИ, Екатеринбург, 26-27 апреля 2007 г.
* *Васильев В. А.* Конфуций о добродетели // Социально-гуманитарные знания. 2006. № 6. С.132-146.
* *Головачёва Л. И.* Конфуций о преодолении отклонений при просветлении: тезисы // XXXII научная конференция «Общество и государство в Китае» / Институт востоковедения РАН. М., 2002. С.155-160.
* *Головачёва Л. И.* Конфуций о цельности // XII Всероссийская конф. «Философии Восточно-Азиатского региона и современная цивилизация» / РАН. Ин-т Дал. Востока. М., 2007. С. 129—138. (Информ. материалы. Сер. Г; Вып.14)
* *Головачёва Л. И.* Конфуций поистине непрост // XL научая конференция «Общество и государство в Китае». М., 2010. С.323-332. (Учён. зап. / Отд. Китая; Вып.2)
* *Го Сяо-ли*. Мир трансцендентный и мир действительный: сравнительный анализ культурного мышления через призму произведений Достоевского, Конфуция и Лао-цзы Архивркиз 25. 1. 2019 «Wayback Machine» аҿы // Вопросы философии. 2013. № 3. С.103-111.
* *Гусаров В. Ф.* Непоследовательность Конфуция и дуализм философии Чжу Си // Третья научная конференция «Общество и государство в Китае». Тезисы и доклады. Т.1. М., 1972.
* *Илюшечкин В. П.* Конфуций и Шан Ян о путях объединения Китая // XVI Научная конференция «Общество и государство в Китае». Ч.I, М., 1985. С.36-42.
* *Карягин К. М.* Конфуций, его жизнь и философская деятельность : биографический очерк / с портр. Конфуция, гравир. в Лейпциге Геданом. — СПб.: Типография Ю. Н. Эрлих, 1891. — 77, [4] с., [1] л. ил., портр. (Жизнь замечательных людей : биографическая библиотека Ф. Павленкова)
* *Кобзев А. И.* Конфуций против Конфузия с глинозёма, или Уточнение данных о первом китайском философе и его главном произведении // Философские науки. 2015. № 2. С.78-106.
* *А. И. Кобзев*. Конфуций // Новая философская энциклопедия : в 4 т. / пред. науч.-ред. совета В. С. Стёпин. — 2-е изд., испр. и доп. — М.: Мысль, 2010.
* *Кравцова М. Е.*, *Баргачева В. Н.* Культ Конфуция // Духовная культура Китая. — М., 2006. T.2. С.196-202.
* *Кычанов Е. И.* Тангутский апокриф о встрече Конфуция и Лао-цзы // XIX научная конференция по историографии и источниковедению истории стран Азии и Африки. — СПб., 1997. С.82-84.
* *Лукьянов А. Е.* Лао-цзы и Конфуций: Философия Дао. — М.: Восточная литература, 2001. — 384 с. — ISBN 5-02-018122-6
* *Малявин В. В.* Конфуций. [1-е изд.] М.: Молодая гвардия, 1992. — 336 с. (ЖЗЛ) — ISBN 5-235-01702-1; 2-е изд., испр. и доп. 2001, — ISBN 978-5-235-03023-7; 3-е изд. 2007, — ISBN 978-5-235-03023-7; 4-е изд. 2010, — ISBN 978-5-235-03344-3.
* *Маслов А. А.* Конфуций // *Маслов А. А.* Китай: колокольца в пыли. Странствия мага и интеллектуала. — М.: Алетейа, 2003. С.100-115.
* *Переломов Л. С.* Конфуций. Лунь Юй. Исследование; перевод древнекитайского, комментарии. Факсимильный текст Лунь юя с комментариями Чжу Си. — М.: Восточная литература, 1998. — 588 с. — ISBN 5 02 018024 6
* **Переломов Л. С*.* Конфуций: жизнь, учение, судьба. — Москва: Наука, 1993. — 440 с. — ISBN 5-02-017069-0.
* *Попов П. С.* Изречения Конфуция, учеников его и других лиц. — СПб., 1910.
* *Роузман, Генри*. О знании (чжи): дискурс-руководство к действию в «Аналектах» Конфуция // Сравнительная философия: Знание и вера в контексте диалога культур / Институт философии РАН. — М.: Восточная литература. 2008. С.20-28. (Сравнительная философия) — ISBN 978-5-02-036338-0.
* *Чепурковский Е. М.* Соперник Конфуция: библиографическая заметка о философе Мо-цзы и об объективном изучении народных воззрений Китая. — Харбин, 1928.
* *Ян Хин-шун*, *Донобаев А. Д.* Этические концепции Конфуция и Ян Чжу // X научная конференция «Общество и государство в Китае» Ч.I. М., 1979. C. 195—206.
* *Bonevac, Daniel; Phillips, Stephen.* Introduction to world philosophy (англ.). — New York: Oxford University Press, 2009. — ISBN 978-0-19-515231-9.
* *Creel, Herrlee Glessner.* Confucius: The man and the myth. — New York: John Day Company, 1949.
* *Dubs, Homer H.* The political career of Confucius // Journal of the American Oriental Society. — 1946. — Т. 4, № 66.
* *Golovacheva L. I.* Confucious Is Not Plain, Indeed // Современная миссия конфуцианства — сборник докладов междунар. науч. конф. в память 2560 годовщины Конфуция. — Пекин, 2009. В 4 т. — С.405-415. 《儒学的当代使命——纪念孔子诞辰2560周年国际学术研讨会论文集（第四册）》 2009年.
* *Hobson, John M.* The Eastern origins of Western civilisation. — Cambridge: Cambridge University Press, 2004.
* *Chin, Ann-ping.* The authentic Confucius: A life of thought and politics. — New York: Scribner, 2007. — ISBN 978-0-7432-4618-7.
* *Kong Demao; Ke Lan; Roberts, Rosemary.* The house of Confucius. — Hodder & Stoughton, 1988.
* *Parker, John.* Windows into China: The Jesuits and their books, 1580-1730. — Trustees of the Public Library of the City of Boston, 1977. — ISBN 0-89073-050-4.
* *Phan, Peter C.* Catholicism and Confucianism: An intercultural and interreligious dialogue // Catholicism and interreligious dialogue (англ.). — New York: Oxford University Press, 2012. — ISBN 978-0-19-982787-9.
* *Rainey, Lee Dian.* Confucius & Confucianism: The essentials. — Oxford: Wiley-Blackwell, 2010. — ISBN 978-1-4051-8841-8.
* *Riegel, Jeffrey K.* Poetry and the legend of Confucius's exile // Journal of the American Oriental Society. — 1986. — Т. 106, № 1.
* *Yao Xinzhong.* Confucianism and Christianity: A Comparative Study of Jen and Agape. — Brighton: Sussex Academic Press, 1997. — ISBN 1-898723-76-1.
* *Yao Xinzhong.* An Introduction to Confucianism. — Cambridge: Cambridge University Press, 2000. — ISBN 0-521-64430-5.
* *Yu, Jiyuan*. The Beginnings of Ethics: Confucius and Socrates // Asian Philosophy 15 (July 2005). Pр.173-89.
* *Yu, Jiyuan*. The Ethics of Confucius and Aristotle: Mirrors of Virtue. — Routledge, 2007. — 276 p. — ISBN 978-0-415-95647-5.

## Азхьарԥшқәа

* Книга «Беседы и суждения» Конфуция, пять переводов на русский «на одной странице»
* Конфуций. Китайская философия.
* Труды Конфуция и сопутствующие материалы на 23 языках (Confucius Publishing Co.Ltd.)
* Религия Китая
* Ahmad, Mirza Tahir. "Confucianism". Ahmadiyya Muslim Community. Архивтәра аоригиналзы шықәсазы 2012-10-15 ахь. Ириашоу 2010-11-07 шықәсазы.
* Baxter, William H.; Sagart, Laurent (2011-02-20). "Baxter-Sagart Old Chinese reconstruction". Архивтәра аоригиналзы шықәсазы 2012-10-15 ахь.
* "Confucius descendents say DNA testing plan lacks wisdom". Bandao. 2007-08-21. Архивтәра аоригиналзы шықәсазы 2011-07-07 ахь.
* "Confucius family tree to record female kin". China Daily. 2007-02-02. Архивтәра аоригиналзы шықәсазы 2012-10-16 ахь.
* "Confucius' Family Tree Recorded biggest". China Daily. 2009-09-24. Архивтәра аоригиналзы шықәсазы 2012-10-16 ахь.
* "Confucius family tree revision ends with 2 mln descendants". China Economic Net. 2009-01-04. Архивтәра аоригиналзы шықәсазы 2012-10-15 ахь.
* "DNA Testing Adopted to Identify Confucius Descendants". China Internet Information Center. 2006-06-19. Архивтәра аоригиналзы шықәсазы 2012-10-15 ахь.
* "DNA test to clear up Confucius confusion". Ministry of Commerce of the People's Republic of China. 2006-06-18. Архивтәра аоригиналзы шықәсазы 2012-10-15 ахь.
* *Riegel, Jeffrey.* Confucius // The Stanford Encyclopedia of Philosophy. — Stanford University Press, 2012. Архивировано 15 ԥхынгәымза 2026 года.
* Qiu, Jane (2008-08-13). "Inheriting Confucius". Seed Magazine. Архивтәра аоригиналзы шықәсазы 2012-10-15 ахь.
* Yan, Liang (2008-02-16). "Updated Confucius family tree has two million members". Xinhua. Архивтәра аоригиналзы шықәсазы 2012-10-15 ахь.
* Zhou, Jing (2008-10-31). "New Confucius Genealogy out next year". China Internet Information Center.